ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1994 ενημέρωση του καταλόγου των φορέων που καλύπτει η οδηγία 90/547/ΕΟΚ για τη διαμετακόμιση ηλεκτρικής ενέργειας μέσω των μεγάλων δικτύων (94/559/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α, Μετά από διαβούλευση με το συγκεκριμένο κράτος μέλος, Εκτιμώντας: ότι τα μεγάλα δίκτυα μεταφοράς ηλεκτρικής ενέργειας υψηλής τάσεως που υφίστανται στα κράτη μέλη και οι υπεύθυνοι γι' αυτά φορείς περιλαμβάνονται σε κατάλογο συνημμένο στην οδηγία 90/547/ΕΟΚ (1)- ότι το άρθρο 2 παράγραφος 2 της εν λόγω οδηγίας προβλέπει ότι ο κατάλογος πρέπει να ενημερώνεται από την Επιτροπή κατόπιν διαβούλευσης με το ενδιαφερόμενο κράτος μέλος- ότι η εξέλιξη του κλάδου ηλεκτρικής ενέργειας στη Γερμανία και συγκεκριμένα μετά την ενοποίησή της, απαιτεί την ενημέρωση του καταλόγου για να περιληφθεί η VEAG Vereinigte Energiewerke Aktiengesellschaft, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της οδηγίας 90/547/ΕΟΚ για τη διαμετακόμιση ηλεκτρικής ενέργειας μέσω των μεγάλων δικτύων έχει για τη Γερμανία ως εξής: "Κατάλογος φορέων και δικτύων μεταφοράς ηλεκτρικής ενέργειας στη Γερμανία που καλύπτει η παρούσα οδηγία Γερμανία Badenwerk AG Bayernwerk AG Berliner Kraft-und Licht (Bewag) AG Energie-Versorgung Schwaben AG (EVS) Hamburgische Electricitaets-Werke AG (HEW) Δίκτυα διασύνδεσης PreussenElektra Aktiengesellschaft RWE Energie AG Vereinigte Elektrizitaetswerke Westfalen AG (VEW) VEAG Vereinigte Energiewerke Aktiengesellschaft Άρθρο 2 Η παρούσα οδηγία απευθύνεται στα κράτη μέλη. Βρυξέλλες, 26 Ιουλίου 1994.

[Source: multi_eurlex | Tokens: 1330]